als_Latn dik_Latn sag_Latn
(E plotësuar) Rreth orës 13:00, sot, ka shpërthyer një gyp i Ujësjellësit Rajonal Prishtina, me diametër prej 200 milimetra tek rruga UÇK, te Qafa në Prishtinë. Menjëherë pas shpërthimit të këtij gypi, në vend ngjarje kanë dalë ekipet e ujësjellësit, zyrtarë komunës së Prishtinës si dhe Policia e Kosovës .
Komunikacioni për më shumë se pesë orë është bllokuar nga kolonat e gjata që janë bërë nga të gjitha anët.
Gypi i shpërthyer, sipas zyrtarëve të Ujësjellësit, ka vjetërsinë prej 60 viteve, dhe se nga shpërthimi i tij, kanë mbetur pa ujë dy lagjet e kryeqytetit, ajo e Dardanisë dhe Lakërishta.
Përpos që shpërthimi i këtij gypi, ka lënë pa ujë dy ndër lagjet më të mëdha në kryeqytet, shpërthimi i këtij gypi, ka shkaktuar dëme edhe në infrastrukturë.
Mbi gypin që ka shpërthyer, është qarë i gjithë trotuari si dhe asfalti ka pësuar një qarje nga shpërthimi i madh që ka ndodhur.
Xhelal Sveqla, kryeinspektor në Komunën e Prishtinës, i cili ishte i pranishëm në vendngjarje, ka thënë për KosovaPress, se dëmi që është shkaktuar është shumë i madh, mirëpo ai ka treguar se për fillim është duke u sanuar gjendja.
-------------
Shpërthen gypi i ujit, bllokohet rruga
Një gyp me diametër prej 200 milimetra është qarë në rrugën UÇK, te Qafa në Prishtinë. Gypi i qarë ka lënë pa ujë dy lagje të Prishtinës.
Për pesë orë rresht, furnizimi me ujë për Lagjen Dardania dhe Lakërishte nuk do të jetë i mundur, pasi që ky gyp ka qenë edhe ai që ka furnizuar këto dy lagje.
Këtë për KosovaPress, e ka konfirmuar edhe zëdhënësja e ujësjellësit rajonal Prishtina, Arjeta Mjeku, e cila ka thënë se dëmi konsiderohet të jetë i madh.
Ajo, ka thënë se gypi është qarë për shkak të vjetërsisë së tij, duke premtuar në anën tjetër që ekipet që janë në terren do ta riparojnë ata në një afat kohorë prej pesë orësh.
“Në orën 13:00 ka pëlcit një gyp me diametër 200 milimetër. Ekipet e mirëmbajtjes së rrjetit të ujit janë në terren. Është një dëmtim më i rëndë dhe pritet që të sanohet brenda pesë orëve. Do e bëjmë të pamundurën që të sanojmë sa më shpejt që është e mundur”, ka thënë Mjeku për KosovaPress.
Shkak i shpërthimit të këtij gypi, ekipi i KosovaPress-it në terren tregojnë se është bllokuar edhe komunikacioni dhe janë krijuar kolona të gjata.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn